
Portfólió optimalizációs technikák empirikus tesztjei

Az intézményi alapkezelők által alkalmazott kvantitatív kereskedési stratégiák legnagyobb része a kisbefektetők számára nem kivitelezhető a tőke nagysága a magas tranzakciós költségek és a pénzügyi közvetítők korlátjai miatt. A dolgozat célja annak a kérdésnek a megválaszolása, hogy a hosszú időhorizonttal rendelkező kisbefektetőknek érdemes-e optimalizációs
technikákat alkalmazni a „buy and hold” kereskedési stratégiával szemben. A modern portfólióelméleten belül a portfólió optimalizációs technikákat tesztelem a gyakorlatban egy általam paraméterezett szimulációs környezet segítségével. A szimulációs környezetet úgy alakítottam ki, hogy az optimalizációs folyamat kisbefektetők számára is alkalmazható legyen. Munkámban bemutatom a Markowitz -portfólió optimalizáció módszertanát és más kutatások alapján prezentálom a modell hiányosságait. Ezután bemutatok és tesztelek két másik – a Markowitz modellnél szofisztikáltabb – optimalizációs technikát. A tesztek alapján mindhárom optimalizációs modell a saját céljának megfelelően jobb eredményeket ért el, mint a klasszikus passzív stratégia a 2012-2021- ig terjedő időszak alatt. Az általam tesztelt optimalizációs modellek közül a Markowitz- portfólió 1.36, a Black - Litterman portfólió 2.26-os alfát generált, a CVaR modell pedig 12.54%-os évesített szórással múlta felül a benchmark 14.03%-os évesített szórását. A három modell a kisbefektetők hosszú távú céljait és limitált tőkéjét figyelembe véve a tesztek alapján az optimalizációs modellek jobbnak bizonyultak a „buy and hold” stratégiával szemben.



